गाड़ियों से होने वाले प्रदूषण की वजह से दिल्ली की हवा देश में सबसे जहरीली है वहीं इस अधार पर लखनऊ की गिनती देश के पांच बेहतर शहरों में की गई है। सबसे बेहतर स्थिति भोपाल की रही। सेंटर फॉर साइंस ऐंड एन्वायरनमेंट (सीएसई) की 14 शहरों में सर्वे के बाद आई ताजा रिपोर्ट में यह बात सामने आई है। रिपोर्ट में दिल्ली, मुंबई, कोलकाता, चेन्नै, बेंगलुरु और हैदराबाद (छह मेगासिटी) और आठ मेट्रोसिटी अहमदाबाद, पुणे, जयपुर, लखनऊ, कोच्चि, भोपाल, विजयवाड़ा और चंडीगढ़ शामिल किए गए थे।